CELEX: 62018TA0576
Language: da
Date: 2020-07-08 00:00:00
Title: Sag T-576/18: Rettens dom af 8. juli 2020 — Crédit agricole mod ECB (Den økonomiske og monetære politik – tilsyn med kreditinstitutter – artikel 18, stk. 1, i forordning (EU) nr. 1024/2013 – administrativ bøde pålagt et kreditinstitut af ECB – artikel 26, stk. 3, første afsnit, i forordning (EU) nr. 575/2013 – vedvarende tilsidesættelse af kravene om kernekapital – overtrædelse som følge af uagtsomhed – mindre streng straffelovgivnings tilbagevirkende kraft – foreligger ikke – ret til forsvar – sanktionens størrelse – begrundelsespligt)

21.9.2020   
            
            
               DA
            
            
               Den Europæiske Unions Tidende
            
            
               C 313/23
            
         
      Rettens dom af 8. juli 2020 — Crédit agricole mod ECB
      (Sag T-576/18) (1)
      
      (Den økonomiske og monetære politik - tilsyn med kreditinstitutter - artikel 18, stk. 1, i forordning (EU) nr. 1024/2013 - administrativ bøde pålagt et kreditinstitut af ECB - artikel 26, stk. 3, første afsnit, i forordning (EU) nr. 575/2013 - vedvarende tilsidesættelse af kravene om kernekapital - overtrædelse som følge af uagtsomhed - mindre streng straffelovgivnings tilbagevirkende kraft - foreligger ikke - ret til forsvar - sanktionens størrelse - begrundelsespligt)
      (2020/C 313/34)
      Processprog: fransk
      
         Parter
      
      
         Sagsøger: Crédit agricole SA (Montrouge, Frankrig) (ved advokaterne A. Champsaur og A. Delors)
      
         Sagsøgt: Den Europæiske Centralbank (ECB) (ved C. Hernández Saseta, A. Pizzolla og D. Segoin, som befuldmægtigede)
      
         Sagens genstand
      
      Søgsmål støttet på artikel 263 TEUF med påstand om annullation af ECB’s afgørelse ECB/SSM/2018-FRCAG-75 af 16. juli 2018, truffet i medfør af artikel 18, stk. 1, i Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63), hvorved sagsøgeren pålægges en administrativ bøde på 4 300 000 EUR for vedvarende tilsidesættelse af de krav om kernekapital, der er fastsat i artikel 26, stk. 3, i Europa-parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT 2013, L 176, s. 1, berigtiget i EUT 2013, L 208, s. 68, og i EUT 2013, L 321, s. 6).
      
         Konklusion
      
      
                  1)
               
               
                  Den Europæiske Centralbanks (ECB) afgørelse ECB/SSM/2018-FRCAG-75 af 16. juli 2018 annulleres, for så vidt som Crédit agricole SA herved pålægges en administrativ bøde på 4 300 000 EUR.
               
            
                  2)
               
               
                  I øvrigt frifindes ECB.
               
            
                  3)
               
               
                  Crédit agricole bærer sine egne omkostninger.
               
            
                  4)
               
               
                  ECB bærer sine egne omkostninger.
               
            
         (1)  EUT C 436 af 3.12.2018.